CELEX: 62018CN0788
Language: el
Date: 2018-12-14 00:00:00
Title: Υπόθεση C-788/18: Αίτηση προδικαστικής αποφάσεως την οποία υπέβαλε το Commissione tributaria provinciale di Parma (Ιταλία) στις 14 Δεκεμβρίου 2018 — Stanleyparma Sas, Stanleybet Malta Ltd κατά Agenzia delle Dogane e dei Monopoli UM Emilia Romagna — SOT Parma

25.3.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 112/23
            
         
      Αίτηση προδικαστικής αποφάσεως την οποία υπέβαλε το Commissione tributaria provinciale di Parma (Ιταλία) στις 14 Δεκεμβρίου 2018 — Stanleyparma Sas, Stanleybet Malta Ltd κατά Agenzia delle Dogane e dei Monopoli UM Emilia Romagna — SOT Parma
      (Υπόθεση C-788/18)
      (2019/C 112/29)
      Γλώσσα διαδικασίας: η ιταλική
      
         Αιτούν δικαστήριο
      
      Commissione tributaria provinciale di Parma
      
         Διάδικοι στην υπόθεση της κύριας δίκης
      
      
         Προσφεύγουσες: Stanleyparma Sas, Stanleybet Malta Ltd
      
         Καθής: Agenzia delle Dogane e dei Monopoli UM Emilia Romagna — SOT Parma
      
         Προδικαστικά ερωτήματα
      
      
                  1)
               
               
                  Έχουν τα άρθρα 56, 57 και 52 της Συνθήκης για τη λειτουργία της Ευρωπαϊκής Ένωσης, η νομολογία του Δικαστηρίου στον τομέα των υπηρεσιών τυχερών παιγνίων και στοιχημάτων, ιδίως οι αποφάσεις Gambelli (υπόθεση C-243/01), Placanica (υπόθεση C-338/04), Costa και Cifone (συνεκδικαζόμενες υποθέσεις C-72/10 και C-77/10), και Laezza (υπόθεση C-375/14), και στον τομέα των φορολογικών διακρίσεων, ιδίως οι αποφάσεις Lindman (υπόθεση C-42/02), Επιτροπή των Ευρωπαϊκών Κοινοτήτων κατά Βασιλείου της Ισπανίας, (υπόθεση C-l53/08), και Blanco και Fabretti (συνεκδικαζόμενες υποθέσεις C-344/13 και C-367/13), καθώς και οι αρχές του δικαίου της Ένωσης περί ίσης μεταχειρίσεως και απαγορεύσεως των διακρίσεων, με γνώμονα την απόφαση του Corte Costituzionale (Συνταγματικού Δικαστηρίου) της 23ης Ιανουαρίου 2018, την έννοια ότι αντιτίθενται σε εθνική ρύθμιση, όπως η επίδικη ιταλική, η οποία προβλέπει ότι υπόκεινται στον ενιαίο φόρο στοιχημάτων και διαγωνισμών προγνωστικών, που προβλέπεται στα άρθρα 1 έως 3 του νομοθετικού διατάγματος αριθ. 504, της 23ης Δεκεμβρίου 1998, όπως τροποποιήθηκαν με το άρθρο 1, παράγραφος 66, στοιχείο b, του νόμου περί σταθερότητας του 2011, οι μεσολαβούντες σε εθνικό επίπεδο για τη διαβίβαση των σχετικών με τα τυχερά παίγνια δεδομένων προς τις εταιρίες στοιχημάτων, οι οποίες είναι εγκατεστημένες εντός άλλου κράτους μέλους της Ευρωπαϊκής Ένωσης, ιδίως δε προς εκείνες με τα χαρακτηριστικά της εταιρίας Stanleybet Malta Ldt., και, ενδεχομένως, οι ίδιες οι εταιρίες στοιχημάτων, αλληλεγγύως και εις ολόκληρον με τους συνεργάτες τους που μεσολαβούν σε εθνικό επίπεδο;
               
            
                  2)
               
               
                  Έχουν τα άρθρα 56, 57 και 52 της Συνθήκης για τη λειτουργία της Ευρωπαϊκής Ένωσης, η νομολογία του Δικαστηρίου στον τομέα των υπηρεσιών τυχερών παιγνίων και στοιχημάτων, ιδίως οι αποφάσεις Gambelli (υπόθεση C-243/01), Placanica (υπόθεση C-338/04), Costa και Cifone (συνεκδικαζόμενες υποθέσεις C-72/10 και C-77/10), και Laezza (υπόθεση C-375/14), και στον τομέα των φορολογικών διακρίσεων, ιδίως οι αποφάσεις Lindman (υπόθεση C-42/02), Επιτροπή των Ευρωπαϊκών Κοινοτήτων κατά Βασιλείου της Ισπανίας, (υπόθεση C-l53/08), και Blanco και Fabretti (συνεκδικαζόμενες υποθέσεις C-344/13 και C-367/13), καθώς και οι αρχές του δικαίου της Ένωσης περί ίσης μεταχειρίσεως και απαγορεύσεως των διακρίσεων, με γνώμονα την απόφαση Corte Costituzionale (Συνταγματικού Δικαστηρίου) της 23ης Ιανουαρίου 2018, την έννοια ότι αντιτίθενται σε εθνική ρύθμιση, όπως η επίδικη ιταλική, η οποία προβλέπει ότι υπόκεινται στον ενιαίο φόρο στοιχημάτων και διαγωνισμών προγνωστικών, που προβλέπεται στα άρθρα 1 έως 3, του νομοθετικού διατάγματος αριθ. 504, της 23ης Δεκεμβρίου 1998, όπως τροποποιήθηκαν με το άρθρο 1, παράγραφος 66, στοιχείο b, του νόμου περί σταθερότητας του 2011, αποκλειστικώς οι μεσολαβούντες σε εθνικό επίπεδο για τη διαβίβαση των σχετικών με τα τυχερά παίγνια δεδομένων προς τις εταιρίες στοιχημάτων, οι οποίες είναι εγκατεστημένες εντός άλλου κράτους μέλους της Ευρωπαϊκής Ένωσης, ιδίως δε προς εκείνες με τα χαρακτηριστικά της εταιρίας Stanleybet Malta Ldt., και όχι οι μεσολαβούντες σε εθνικό επίπεδο για τη διαβίβαση των σχετικών με τα τυχερά παίγνια δεδομένων προς τις εταιρίες στοιχημάτων που είναι παραχωρησιούχοι Δημοσίου, που ασκούν την ίδια δραστηριότητα;
               
            
                  3)
               
               
                  Έχουν τα άρθρα 52, 56 και επόμενα της Συνθήκης για τη λειτουργία της Ευρωπαϊκής Ένωσης, η νομολογία του Δικαστηρίου στον τομέα των υπηρεσιών τυχερών παιγνίων και στοιχημάτων καθώς και οι αρχές του δικαίου της Ένωσης περί ίσης μεταχειρίσεως και απαγορεύσεως των διακρίσεων, με γνώμονα την απόφαση του Corte Costituzionale (Συνταγματικού Δικαστηρίου) της 23ης Ιανουαρίου 2018, την έννοια ότι αντιτίθενται σε εθνική ρύθμιση, όπως η επίδικη ιταλική, που προβλέπεται στο άρθρο 1, παράγραφος 644, στοιχείο g, του νόμου 190/2014, η οποία προβλέπει ότι οι μεσολαβούντες σε εθνικό επίπεδο για τη διαβίβαση των σχετικών με τα τυχερά παίγνια δεδομένων προς τις εταιρίες στοιχημάτων, οι οποίες είναι εγκατεστημένες εντός άλλου κράτους μέλους της Ευρωπαϊκής Ένωσης, ιδίως δε προς εκείνες με τα χαρακτηριστικά της εταιρίας Stanleybet Malta Ldt., και, ενδεχομένως, οι ίδιες οι εταιρίες στοιχημάτων, αλληλεγγύως και εις ολόκληρον με τους συνεργάτες τους που μεσολαβούν σε εθνικό επίπεδο υπόκεινται στον ενιαίο φόρο στοιχημάτων, που προβλέπεται στο νομοθετικό διάταγμα αριθ. 504/1998, ο οποίος συνίσταται σε κατ’ αποκοπή ποσό που ισούται με το τριπλάσιο του μέσου όρου της συλλογής στοιχημάτων στην επαρχία όπου είναι εγκαταστημένη η εταιρία ή όπου διενεργείται η συλλογή, η οποία προκύπτει από τα δεδομένα της δραστηριότητας αμοιβαίων στοιχημάτων για τη φορολογική περίοδο που προηγείται της περιόδου αναφοράς;